Държавен вестник, бр. 83, 2017 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  83
евентуална психологическа причинност. Това 
може да се наблюдава и при случаи с очевидни 
симптоми на депресия и тревожност. Степента 
на разбиране относно същността на симптоми­
те (било то психологични, или телесни), която 
може да бъде постигната, е често разочароваща 
и фрустрираща както за пациента, така и за ле­
каря. Служителите подлежат на индивидуална 
преценка.
Кандидат-служителите са негодни за работа 
в МВР
Специални симптоми или синдроми, некла­
сирани другаде
Тук са включени: логоневроза, анорексиа 
нервоза, тикова невроза, енуреза, енкопреза, 
психалгия и др.
Това са група разстройства, които в повечето 
случаи подлежат на излекуване и тогава служи­
тели и кандидат-служители се преценяват като 
годни за работа в МВР. В случаите, когато тези 
състояния са хронифицирани, терапевтично 
резистентни (в рамките на една година) или 
показват отрицателна динамика, служителите 
се преценяват като годни с противопоказания. 
Кандидатите за работа в МВР по графи 1 и 3 са 
негодни, а по графа 2 се прави индивидуална 
преценка.
Остри реакции на стрес
Преходно разстройство със значителна тежест, 
което се развива у индивида без проява на други 
психични разстройства, в отговор на силен фи­
зически и/или психически стрес и обикновено 
продължава няколко часа или дни.
Рискът от развитието на това разстройство 
нараства при физическо изтощение или орга­
нични фактори (напреднала възраст и др.). Ин­
дивидуалната ранимост и ресурсът за справяне 
играят роля при появата и тежестта на острата 
стресова реакция. Това се доказва от факта, че 
не всички индивиди, изложени на стрес, развиват 
това разстройство.
Решените като негодни кандидати могат да 
бъдат преосвидетелствани след една година, като 
задължително се изисква консултативен преглед 
с психиатър и психологично изследване.
Посттравматичното стресово разстройство 
(ПТСР)
То е включено към тази рубрика. Възниква 
като забавен и/или протрахиран отговор към 
стресово събитие или ситуация на прекомерна 
заплаха (краткотрайна или по-продължителна) 
или природно бедствие, причиняващи обикно­
вено дълбок дистрес у почти всички индивиди 
(например природна катастрофа, сражение, тежко 
ПТП, очевидец на насилствена смърт и т.н.).
Между началото на заболяването и травмата 
може да има латентен период от седмици до ме­
сеци, но обикновено дебютира след шестия месец.
Ходът на заболяването е флуктуиращ, но в 
повечето случаи завършва с оздравяване. В малка 
част от случаите заболяването може да приеме 
хроничен ход с продължителност много години 
и да премине в трайна промяна на личността.
Кандидат-служителите по графи 1, 2 и 3 се 
определят като негодни за работа в МВР.
Адаптационна реакция
Състояния на субективен дистрес и емоци­
онално разстройство, обикновено свързани със 
социалното функциониране и изява, възник­
ващи в периода на адаптацията към значими 
жизнени промени или към последиците на 
стресово жизнено събитие. Стресорът може да 
въздейства върху социалното обкръжение на 
индивида (загуба на близък, раздяла) или върху 
по-широката система на социална подкрепа и 
ценности (миграция, статус на бежанец). Инди­
видуалното предразположение или ранимостта 
на индивида имат по-голяма роля като рисков 
фактор за появата и оформянето на симптомите 
на разстройството в адаптацията, отколкото при 
другите състояния от тази група. Независимо от 
това разстройството не може да възникне без 
наличието на стресогенен фактор. Клиничната 
картина варира и включва: депресивно настро­
ение, тревожност, безпокойство (или смесица 
от тях), чувство за невъзможност за справяне 
със ситуацията, планиране на бъдещето или 
продължаване на съществуването в настоящата 
ситуация, известна степен на несправяне при 
извършване на рутинните ежедневни дейности. 
Нито един от симптомите не е достатъчно тежък 
или преобладаващ, за да послужи сам за поста­
вянето на по-специфична диагноза. Заболяването 
обикновено настъпва до един месец от появата на 
стресогенното събитие или жизнената промяна, 
като продължителността на симптомите рядко 
надхвърля шест месеца.
Кандидат-служителите по графи 1, 2 и 3 се 
определят като негодни за работа в МВР, а за ос­
таналите графи се прави индивидуална преценка.
Специфични непсихотични психични раз­
стройства след органично мозъчно увреждане и 
други разстройства, некласирани другаде
Тази рубрика следва да се използва само за 
състояния, при които естеството на разстрой­
ството се определя от мозъчното увреждане.
Тук са включени синдром на челния дял, 
интелектуална или характерова промяна от 
друг тип, постконтузионен синдром, депресивни 
разстройства, некласирани другаде, разстройства 
на поведението, некласирани другаде. Като се 
отчита степента на изразеност на симптомати­
ката, повлияването от терапията и степента на 
последвалата ремисия, се прави индивидуална 
преценка по графи 4 и 5, а по графи 1, 2 и 3 се 
преценяват като негодни за работа в МВР.
Умствена изостаналост
Установява се в амбулаторни условия съвмест­
но с психиатър и психолог след психологическо 
тестиране. Кандидат-служителите и служителите 
са негодни за работа в МВР.
КЛАС VІ. БОЛЕСТИ НА НЕРВНАТА СИС­
ТЕМА (G00-G99)
Възпалителни болести на централната нервна 
система
Тук са включени: менингити, менингоен­
цефалити, абсцеси, флебити, тромбофлебити, 
миелити и др.
При тежко протекли заболявания със забавен 
възстановителен период или със забавено нор-